Koeriervoertuig in KZN beroof(Foto: Rusa/Facebook) ŉ Koeriervoertuig is Maandag in Mount Edgecombe in KwaZulu-Natal beroof. Reaction Unit South Africa (Rusa) se operasionele sentrum in Phoenix is omstreeks 11:40 na die toneel ontbied. “Die twee personeellede het in Siphosethuweg gery toe ŉ wit Toyota Etios en ŉ swart Toyota Yaris hulle voorgekeer het,” het Rusa in ŉ verklaring gesê. “Twee mans het die Isuzu-bakkie genader en die assistent opdrag gegee om die bagasieruim oop te sluit. Een van die verdagtes was gewapen.” Die rowers het vermoedelik selfone gesteel en in ŉ onbekende rigting gevlug. Niemand is beseer nie.